لُــک چھـپ

لُک چھپ 
اے سرائیکی خطہ دی مشہور کھیݙ ھ. ایں کھیڈ کوں ٻال وݙے شوق نال کھیݙدن. ایں کھیݙ وچ کھیݙݨ آلیاں دی کئی پابندی کائنی جو کتنے کھݙکار کھیݙسن. ایں کھیݙ کوں، لُک چھپ توں علاوہ، لُک چھپک، اتے نوٹنڑیں وی آہدن. 
ایں کھیݙ وچ وچ پُکھے پاتے ویندن یا پُڳیا ویندے. جیندے اتے واری اندی ھ او ہک مقررہ ڄاہ جیوں جو ہک مونارہ، یا کندھی ھ اوندے اُتے اکھیں بند کر تے منہ لُکا تے کھڑ ویسی تے کوکڑیں (خاص آواز یا سݙ) دا انتظار کریسی یا اے وی طے ہوندے جو اتنی گنڑتری کریسی. 
ایں گنڑتری یا کوکڑیں دے کول پہلے سارے کھیݙݨ آلے لُک ویسن ول کوکڑیں توں بعد واری ݙیوݨ آلا لکیے ہوئے کھݙکاریں کوں لھبیندے. تے کہیں ہک کوں ہتھ لیندے. اڄکل تاں بئیمانی توں بچݨ سانگے طے کیتا ویندے جو صرف سِر تے ہتھ کاری ہوسی. 
واری ݙیوݨ آلا کہیں کوں ہتھ لا گیا تاں ٹھیک ناں تاں او ول واری ݙیندے. جݙاں جو لُکیے ہوئے کھݙکار کوشد کریندن جو پیڑھی، کوں ہتھ لا گھنن.

 ٻیا ݙیکھو 

 سرائیکی کھیݙاں

ونکی:سرائیکی کھیݙاں